section_heading: Radnja
paragraph_text: Adriana kasnije u kućnom kinu Sopranovih gleda dramu iz 1941. Građanin Kane s Orsonom Wellesom, zajedno s Carmelom, Rosalie, Janice, Gabriellom Dante i još jednom Carmelinom prijateljicom. FBI-evo upozorenje o zabrani ilegalnog umnožavanja i distribuiranja filma na početku videa neke pomalo uznemiruje, uključujući Adrianu. Žene kasnije razgovaraju o filmu, a Adriana otkriva što je pupoljak značio protagonistu. Razgovor kreće u smjeru Carmelina potencijalnog razvoda te o njihovim vlastitim mlakim brakovima, uključujući Janicein, koja je u grupi novopečena mladenka, te kako je romantika nestala iz njezina braka. Prigovara kako njezin muž nije pronašao "pupoljak".